Klas van 2020 in die kollig: Jandré Jardim van Willem Postma Primêre Skool | AWSUM School News }
Home›Regional News›Free State›Bloemfontein›Klas van 2020 in die kollig: Jandré Jardim van Willem Postma Primêre Skool
Klas van 2020 in die kollig: Jandré Jardim van Willem Postma Primêre Skool
AWSUM gesels met Jandré Jardim van Willem Postma Primêre Skool se eerstespan rugby. Hy speel flank
Ek sukkel met die gedagte dat die sportjaar verlore is. Volgens my moet dit sielkundig benader word. Ons het dalk nie beurse of Vrystaatklere gekry nie, maar my pa redeneer dat daar altyd nog `n jaar is. Ek dink hy slaan die spyker op sy kop. Dit is ook belangrik om fiks te bly om volgende jaar op `n positiewe noot af te skop.
Die toere soos altyd. Lekker lag in die aantrekkamer saam jou vriende, maar daar is niks beter om saam jou broers saam te staan as `n span nie. Ons afrigter het ons geleer dat as die een spanmaat in die moeilikheid is, dan is jy ook. Dit is hoe ons broers geraak het.
Ons het goeie vooruitsigte as `n span gehad vir hierdie jaar. Dit is omdat ons afrigters van top gehalte is wat hulle hart en siel werp in die afrig van hulle spanne. Ek dink ons grootste teenstaander sou Bloemfontein Laerskool wees hierdie jaar.
Die publiek het beslis uitgemis op M J Nienaber se briljante spel hierdie jaar. Met sy spoed en krag is hy fenomenaal op die rugbyveld.
Wat maak dit spesiaal om vir Willem Postma Primêre skool se eerstespan uit te draf?
Om jou eerstespan te verteenwoordig is die grootste eer wat jou kan toekom. In graad 1 het ek dit my langtermyn doelwit gemaak om ook vir ons skool se eerstespan uit te draf. Daar is soveel kleintjies wat na jou opkyk en net soos ek in die verlede met blink ogies aan die toekoms te dink.
Ek sal altyd onthou hoe hard ons gespeel het op die veld en alles wat ons geleer het tydens oefeninge en wedstryde toe te pas. Wanneer ek my trui trots oor my kop gooi voor `n wedstryd, wil ek bars van trots, maar ons spangees en broederskap was tops.
Hoekom sal jy Willem Postma aanbeveel vir toekomstige skoliere?
Willem Postma is die beste skool in Bloemfontein, want ons het toegewyde onderwysers wat net hulle beste gee. Nie net in die klaskamers nie, maar ook op die sportveld. "Gelukkige kinders is vir Willem Postma belangrik" Dit is hoekom die skool bekend staan as een van die gewildste skole in die Vrystaat.
Ek konsentreer nou op my akedemie, familie en vriende. Sonder hulle ondersteuning sou ek baie gesukkel het, veral op die akedemiese gebied. Ons leerders ervaar nou baie druk en struikelblokke gedurende hierdie afsonderings tydperk.
Ek gaan volgende jaar na Hoërskool Sentraal.
Ouens, volgende jaar sien ek van julle weer in die hoërskool en ek kan nie wag om te sien wat die toekoms vir ons inhou nie. Ongelukkig gaan party van ons se paaie skei, maar dit is deel van die lewe. Wees altyd positief al druk die lewe mens soms so bietjie. Gaan die toekoms in met ope arms.